निर्देशक होमी अदजानिया की आने वाली फ़िल्म 'फ़ाइंडिंग फ़ेनी फर्नांडिस' में दीपिका काम कर रही हैं और उनके पति का रोल निभा रहे हैं रणवीर सिंह. हालांकि रणवीर का ये एक छोटा रोल ही होगा.(ऐसी भी क्या जल्दी है: दीपिका)रणवीर के फ़िल्म में काम करने को लेकर दीपिका इतनी ख़ुश हुईं कि उन्होंने फ़ोन करके रणवीर से फ़िल्म का ट्रेलर साथ देखने की ग़ुज़ारिश की.कुछ अख़बारों के मुताबिक़ दीपिका जल्द ही अमरीका छुट्टियां मनाने जाने वाली हैं और रणवीर भी उनके साथ जा सकते हैं.अभिनेत्री रेखा इन दिनों फ़िल्मों में कम ही नज़र आ रही हैं. बीच में उनके और अमिताभ बच्चन के एक साथ आने की ख़बर भी फैली थी जो बाद में ग़लत साबित हुई.अब रेखा फिर से नज़र आएँगी बड़े पर्दे पर. 'रॉक ऑन' और 'काय पो छे' बनाने वाले निर्देशक अभिषेक कपूर की अगली फ़िल्म 'फ़ितूर' में रेखा एक अहम किरदार निभाएंगी.फ़िल्म अंग्रेज़ी कहानीकार चार्ल्स डिकिन्स की कहानी 'द ग्रेट एक्स्पेक्टेशन' पर आधारित है. फ़िल्म में कटरीना कैफ और आदित्य रॉय कपूर भी होंगे.अभिनेत्री ऐश्वर्या राय बच्चन अपने नज़दीकी दोस्त प्रह्लाद कक्कड़ से कथित तौर पर बेहद नाराज़ हैं.दरअसल पहले तो प्रह्लाद ने ऐश्वर्या राय से बात किए बिना ऐलान कर दिया कि बतौर निर्देशक उनकी पहली फ़िल्म 'हैप्पी ऐनिवर्सरी' में अभिषेक बच्चन और ऐश्वर्या राय बच्चन होंगे.बाद में उन्होंने एक संवाददाता सम्मेलन में ये भी कह दिया कि ऐश्वर्या उनकी फ़िल्म में होंगीलेकिन पहले उन्हें अपना वज़न घटाना होगा.अपने वज़न के बारे में खुलेआम प्रह्लाद के इस तरह से टिप्पणी करने से ऐश्वर्या का गुस्सा और भड़क गया और उनके नज़दीकी सूत्रों के मुताबिक़ वो अब प्रह्लाद की फ़िल्म में काम करने को तैयार नहीं हैं.(बीबीसी हिंदी के 



एंड्रॉइड ऐप के लिए 



यहां क्लिक करें. आप बीबीसी हिंदी के 



फ़ेसबुक और 



ट्विटर से भी जुड़ सकते हैं.)